
Specialiųjų pirkimo sąlygų 5 priedas                    
	
projektas

PLASTIKINIŲ LANGŲ, DURŲ GAMYBOS SU MONTAVIMU
DARBŲ SUTARTIS

2026 m. _______________ ___ d. Nr. _______

Vilnius

Lietuvos kalėjimų tarnyba, įstaigos kodas _________, atstovaujama (-as) ________________, veikiančio (-ios) pagal ____________________________, toliau vadinamas Užsakovu ir 
__________, įmonės kodas ______________, atstovaujama (-as) ___________, veikiančio (-ios) pagal _______________________________, toliau vadinama Rangovu, 
(jei tai rangovų grupė – atitinkami duomenys apie kiekvieną partnerį)

toliau kartu vadinamos Šalimis, o atskirai – Šalimi, sudarė šią Plastikinių langų, durų gamybos su montavimu darbų sutartį (toliau – Sutartis). 

1. Sutarties dalykas

1.1. Šia Sutartimi Rangovas įsipareigoja savo jėgomis, medžiagomis ir priemonėmis/įrenginiais šioje Sutartyje nustatytais terminais ir tvarka atlikti  Plastikinių langų, durų gamybos ir montavimo darbus (toliau – Darbai) Sutarties 1 priede „Plastikinių langų, durų gamybos su montavimu techninė specifikacija“ nurodytuose kalėjimuose bei ištaisyti po Darbų atlikimo termino nustatytus defektus, o Užsakovas įsipareigoja priimti Darbus, atitinkančius Sutartyje nustatytus reikalavimus ir sumokėti Rangovui už tinkamai atliktus Darbus Sutartyje nustatyta tvarka.
1.2. Darbų aprašymas ir kiekiai nurodyti Sutarties 1 priede „Plastikinių langų, durų gamybos su montavimu techninė specifikacija“, kuris yra neatskiriama šios Sutarties dalis.


2. Sutarties vertė 

2.1. Šiai Sutarčiai taikoma fiksuoto įkainio kainodara.
2.2. Pradinė ir maksimali Sutarties vertė yra _____ (______________________) Eur be pridėtinės
                                                                                                        (suma skaičiais)                (suma žodžiais)
vertės mokesčio (toliau – PVM). Sutarties kaina įskaitant PVM ir kitus mokesčius bei išlaidas _________________ (___________________________) Eur.
           (suma skaičiais)                                       (suma žodžiais)
Preliminarūs Darbų kiekiai nurodyti Sutarties 1 priede „Plastikinių langų, durų gamybos su montavimu techninė specifikacija“, o kiekvienos Darbų pozicijos fiksuoti įkainiai – Rangovo pasiūlyme (Sutarties 3 priedas).. Užsakovas neįsipareigoja išpirkti visos maksimalios Sutarties vertės. Už Darbus atsiskaitoma pagal faktiškai atliktus ir priimtus Darbų kiekius, taikant Rangovo pasiūlyme nustatytus fiksuotus įkainius, neviršijant maksimalios Sutarties vertės.
2.3. Į Darbų įkainį įskaičiuotos visos Darbams atlikti reikalingos išlaidos, įskaitant gaminių pagaminimą, komplektavimą, pakavimą, ženklinimą, transportavimą ir pristatymą, senų gaminių demontavimą, angų paruošimą, naujų langų ir (ar) durų montavimą, tvirtinimą, sandarinimą, reguliavimą, apdailą, atliekų išvežimą, medžiagas, įrankius, darbuotojų darbo užmokestį, mokesčius ir garantinius įsipareigojimus. Jokios papildomos Rangovo išlaidos nebus apmokamos ar kompensuojamos. 
2.4 Sutarties vykdymo metu Sutartyje nustatyti fiksuoti Darbų įkainiai gali būti perskaičiuojami šioje Sutartyje nustatyta tvarka, atsižvelgiant į oficialiai skelbiamo statybos sąnaudų elementų kainų indekso pokyčius. Įkainių perskaičiavimas atliekamas tik esant šios Sutarties 2.4.1 punkte nustatytoms sąlygoms, laikantis 2.4.2–2.4.7 punktuose nustatytos tvarkos. Perskaičiavimas taikomas ne dažniau kaip vieną kartą per 6 (šešis) mėnesius ir nekeičia Sutartyje nustatytos maksimalios Sutarties vertės. Perskaičiuoti įkainiai taikomi tik šioje Sutartyje nustatyta tvarka ir Šalių rašytiniu susitarimu.
2.4.1. Sutarties vykdymo metu fiksuoti Darbų įkainiai perskaičiuojami, kai Valstybės duomenų agentūros Oficialiosios statistikos portale skelbiamo pastatų remonto sąnaudų elementų kainų indekso reikšmė, palyginti su atitinkamo laikotarpio pradžios indekso reikšme, pasikeičia daugiau kaip 5 procentais (tiek indekso padidėjimo, tiek sumažėjimo atveju).
2.4.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius. Perskaičiuojami tik fiksuoti Darbų įkainiai, o maksimali Sutarties vertė nesikeičia.
2.4.3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
2.4.4. Nauji įkainiai apskaičiuojami pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal Valstybės duomenų agentūros Oficialiosios statistikos portale skelbiamą pastatų remonto sąnaudų elementų kainų indeksą apskaičiuotas kainų pokytis (padidėjimas arba sumažėjimas) procentais.. „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl įkainio perskaičiavimo išsiuntimo kitai šaliai datą naujausias paskelbtas pastatų remonto sąnaudų elementų kainų indeksas;.
Indpradžia – laikotarpio pradžios datos (mėnesio) pastatų remonto sąnaudų elementų kainų indekso reikšmė.. Pirmojo perskaičiavimo atveju laikotarpio pradžia (mėnuo) yra mėnuo, kurį baigėsi pasiūlymų pateikimo terminas.. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
2.4.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
2.4.6. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas. 
2.4.7. Įkainių pakeitimas įforminamas papildomu susitarimu prie Sutarties, pasirašomu abiejų Šalių, kuris įsigalioja sekančią darbo dieną nuo pasirašymo datos (Šalys pasirašydamos papildomą susitarimą privalo nurodyti pasirašymo datą.
2.5. Sutarties vykdymo metu pasikeitus perkamiems Darbams taikomo PVM tarifo dydžiui, Sutarties kaina gali keistis pasikeitusio PVM tarifo dydžiu. Sutarties kaina, kai Rangovas Sutarties sudarymo metu nebuvo PVM mokėtojas, tačiau juo tapo Sutarties vykdymo metu, perskaičiuojama nebus. Teisės aktais pakeitus PVM tarifo dydį, Sutarties kaina perskaičiuojama nekeičiant Pradinės Sutarties vertės be PVM, atitinkamai perskaičiuojant tik PVM dalį. Perskaičiuota Sutarties kaina įforminama Šalių pasirašomu susitarimu, kuris tampa neatsiejama Sutarties dalimi. Perskaičiuota Darbų kaina taikoma tiems Darbams, kurie bus perkami po Šalių pasirašyto susitarimo įsigaliojimo dienos.
2.6. Darbai užsakomi atskirais užsakymais teikiant Darbų užsakymo lapą (Sutarties 6 priedas) el. paštu_______________ 1 (vieną) kartą per ketvirtį. Darbų užsakyme Sutarties 6 priedas) nurodoma darbų atlikimo vieta, darbų pozicijos, užsakomi kiekiai, matavimo vienetai, taikomi fiksuoti įkainiai, užsakymo vertė, Darbų atlikimo terminas ir Darbams atlikti būtina informacija. Prieš gamindamas gaminius Rangovas atlieka kontrolinius matavimus ir raštu suderina su Užsakovu gaminių matmenis, varstymo kryptis bei komplektaciją. Kontroliniai matavimai ir suderinimas nesuteikia teisės keisti įkainių. Darbų užsakymai pagal Sutartį gali būti teikiami nuo Sutarties įsigaliojimo dienos ir bendrai negali viršyti maksimalios Sutarties vertės. Kiekvienas Darbų užsakymas turi būti įvykdytas per jame nustatytą terminą. Visais atvejais visi pagal Sutartį užsakyti Darbai turi būti atlikti ne vėliau kaip per 36 (trisdešimt šešis) mėnesius nuo Sutarties įsigaliojimo dienos. Užsakymas negali keisti Sutarties objekto ar kitų esminių Sutarties sąlygų.

3. Atsiskaitymo ir mokėjimo tvarka

3.1. Už tinkamai atliktus ir pagal konkretų Darbų užsakymą priimtus Darbus Užsakovas su Rangovu atsiskaito mokėjimo pavedimu, pinigus  pervesdamas  į  Rangovo atsiskaitomąją sąskaitą ne vėliau kaip per 30(trisdešimt) kalendorinių dienų nuo PVM sąskaitos faktūros gavimo dienos, prieš tai pasirašius Darbų priėmimo ir perdavimo aktą.  
3.2. Rangovas turi pateikti PVM sąskaitą faktūrą naudodamasis informacinės sistemos „SABIS“ priemonėmis, kaip numatyta Lietuvos Respublikos Viešųjų pirkimų įstatymo 22 straipsnio 3 dalyje. PVM sąskaitoje faktūroje privalo būti nurodomas atliktų Darbų pavadinimas, Sutarties numeris, Sutarties data. Rangovui nepateikus elektroninės sąskaitos faktūros šiame punkte numatyta tvarka, Užsakovas turi teisę nevykdyti mokėjimo.
3.3. Išankstinė įmoka (avansas) nemokama.
3.4. Užsakovas turi teisę sulaikyti apmokėjimą, jei:
3.4.1. po Darbų priėmimo ir perdavimo akto pasirašymo paaiškėja atliktų Darbų trūkumai, jeigu jų nebuvo įmanoma pastebėti Darbų perdavimo ir priėmimo metu;
3.4.2. po Darbų priėmimo ir perdavimo akto pasirašymo paaiškėja, kad Užsakovui padaryti nuostoliai dėl Rangovo kaltės.

4. Darbų atlikimo terminai

[bookmark: _Hlk200719316]4.1. Kiekviename Darbų užsakymo lape nurodytus Darbus Rangovas privalo atlikti per užsakyme nustatytą terminą, kuris, bus nustatomas, atsižvelgiant į užsakomų Darbų apimtį. Terminas skaičiuojamas nuo dienos, kai Užsakovas pateikė užsakymą ir sudarė sąlygas atlikti kontrolinius matavimus bei pateikė darbams atlikti būtiną informaciją. Gaminiai pradedami gaminti tik Užsakovui raštu suderinus kontrolinių matavimų rezultatus ir gaminių specifikaciją. Rangovas Darbus perduoda Užsakovui pasirašant Darbų perdavimo ir priėmimo aktą.
4.2. Sutarties 4.1 papunktyje nustatytas Darbų užbaigimo laikas Šalių susitarimu gali būti pratęstas 10 (dešimt) kalendorinių dienų dėl aplinkybių, nepriklausančių nuo Rangovo, taip pat dėl:
4.2.1. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo darbuotojams, arba tretiesiems asmenims;
4.2.2. kitų Šalių sutarimu pripažintų akivaizdžių aplinkybių, kurių Šalys negalėjo iš anksto numatyti.
4.3. Konkretaus Darbų užsakymo Darbai laikomi baigtais, kai visi tame užsakyme numatyti darbai atlikti, gaminiai sumontuoti, atlikta numatyta apdaila, išvežtos atliekos, pateikti privalomi dokumentai ir Šalys pasirašo to užsakymo Darbų perdavimo ir priėmimo aktą. Atskirų užsakymų priėmimas ir apmokėjimas neatleidžia Rangovo nuo garantinių įsipareigojimų.
4.4. Užsakovas dėl pasikeitusių aplinkybių, nurodytų Sutarties  4.5 papunktyje, kai dėl jų negalima tęsti Darbų ir kai jos tampa žinomos po Sutarties sudarymo, ir kai Rangovas nebuvo prisiėmęs jų atsiradimo rizikos, gali bet kada raštu nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis. 
4.5. Aplinkybės dėl kurių gali būti stabdomi Darbai: 
4.5.1. trečiųjų šalių įtaka;
4.5.2. sustabdytas finansavimas arba trūksta finansavimo;
4.5.3. laiku neatlaisvinta Darbų vieta;
4.5.4. būtinas papildomas laikas įvykdyti papildomų Darbų viešąjį pirkimą;
4.5.5. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis; 
4.5.6. fizinės kliūtys arba kitos sąlygos, su kuriomis vykdant darbus susidurta ir tų kliūčių ar sąlygų Rangovas nebūtų galėjęs pagrįstai numatyti; 
4.5.7. bet koks uždelsimas ar sutrikimas dėl Sutarties pakeitimo; 
4.5.8. kitos aplinkybės, kurios nebuvo žinomos pirkimo vykdymo metu. 
4.6. Jeigu Rangovas vėluoja atlikti Darbus per Darbams skirtą laiką, nurodytą Sutarties 4.1 papunktyje ir nepateikia Užsakovui pagrįstų įrodymų pateisinančių Darbų vėlavimą, Užsakovas gali reikalauti delspinigių dėl vėlavimo. Delspinigių dydis yra nurodytas Sutarties 8.5 papunktyje. Delspinigių nebus reikalaujama jei vėluojama dėl priežasčių, nepriklausančių nuo Rangovo.

5. Užsakovo įsipareigojimai ir teisės

5.1. Užsakovas įsipareigoja:
5.1.1. užtikrinti, kad Rangovas per visą Sutarties laikotarpį galėtų patekti į Darbų atlikimo vietą įstaigos darbo metu, t. y., pirmadieniais – ketvirtadieniais nuo 8.00 val. iki 16.00 val., penktadieniais nuo 8.00 val. iki 15.00 val.;
5.1.2. per visą Darbų atlikimo laikotarpį sudaryti galimybę naudotis Darbams atlikti reikalinga elektros energija ir vandeniu; 
5.1.3. patikrinti pagal konkretų Darbų užsakymą atliktus Darbus ir per 5 (penkias) darbo dienas nuo Rangovo pateikto Darbų perdavimo ir priėmimo akto bei privalomų dokumentų gavimo dienos pasirašyti aktą arba pateikti motyvuotą atsisakymą jį pasirašyti, nurodant nustatytus trūkumus ir terminą jiems pašalinti. Jei patikrai objektyviai reikia daugiau laiko, Užsakovas apie tai informuoja Rangovą ir nurodo numatomą patikros terminą.
5.1.4. sumokėti Rangovui už faktiškai ir kokybiškai atliktus Darbus Sutartyje nustatyta tvarka, laiku ir sąlygomis;
5.1.7. nedelsdamas, bet ne vėliau kaip per 3 (tris) darbo dienas, raštu (Rangovo Sutartyje nurodytu adresu arba elektroniniu paštu) pranešti Rangovui apie pasikeitusius savo rekvizitus, teisinį statusą, paskirtą atstovą.
5.1.8. supažindinti subrangovus apie tiesioginio atsiskaitymo galimybę, kaip numatyta Sutarties 9.4 papunktyje.
5.2. Užsakovas turi teisę:
5.2.1. bet kuriuo metu tikrinti Darbų eigą ir kokybę, kontroliuoti atliekamų Darbų kiekius ir kokybę, pastebėjus neatitikimų ar defektų, taip pat nukrypimus nuo Sutarties sąlygų, bloginančius padarytų Darbų kokybę, nedelsiant apie tai pranešti Rangovui;
5.2.2. reikalauti pašalinti atliekamų ir/ar atliktų Darbų trūkumus, jeigu paaiškėja, kad Darbai atlikti nekokybiškai ir/ar neatitinka Sutartyje nustatytų reikalavimų;
5.2.3. reikalauti pašalinti defektus Rangovui nukrypus nuo Sutartyje nustatytų reikalavimų, nemokėti už netinkamai atliktus Darbus arba prireikus, reikalauti sustabdyti Darbus, kol trūkumai bus pašalinti;
5.2.4. mažinti savo piniginę prievolę Rangovui priskaičiuotų delspinigių ir (ar) baudos (jei taikoma) sumos dydžiu;
5.2.5. nemokėti Rangovui už atliktus Darbus:
5.2.5.1. iki Rangovas nepašalina atliktų Darbų defektų pagal Užsakovo pareikštą teisėtą reikalavimą;
5.2.5.2. iki PVM sąskaita faktūra bus pateikta taip, kaip numatyta Sutarties 3.2 punkte.
5.2.6. tiesiogiai atsiskaityti su subrangovais, jei yra sudaroma trišalė sutartis tarp Užsakovo, Rangovo ir jo subrangovo, kaip numatyta Sutarties 9.4 papunktyje.

6. Rangovo įsipareigojimai ir teisės

6.1. Rangovas įsipareigoja:
6.1.1. atlikti Darbus, vadovaudamasis Užsakovo pateikta „Plastikinių langų, durų gamybos su montavimu techninė specifikacija“ (Sutarties 1 priedas), Lietuvos Respublikoje galiojančių įstatymų, poįstatyminių aktų, normatyvinių statybos dokumentų ir Statybos techninių reglamentų reikalavimais; 
6.1.2. nekeisti Užsakovo sprendimų be jo rašytinio sutikimo;
6.1.3. laiku pradėti, kokybiškai atlikti, ir perduoti Užsakovui Darbus.
6.1.4. užtikrinti saugos ir sveikatos darbe, higienos, priešgaisrinės saugos ir aplinkos apsaugos reikalavimų vykdymą;
6.1.5. Darbams naudoti tik naujus, techninę specifikaciją ir taikomų teisės aktų reikalavimus atitinkančius statybos produktus, gaminius ir medžiagas. Kai konkrečiam gaminiui teisės aktai nustato pareigą parengti eksploatacinių savybių deklaraciją, eksploatacinių savybių ir atitikties deklaraciją ar kitą dokumentą, Rangovas privalo jį pateikti Užsakovui iki gaminio montavimo arba kartu su konkrečia gaminių partija;
6.1.6. prieš pradėdamas vykdyti kiekvieną Darbų užsakymą, Rangovas paskiria atitinkamo statinio statybos vadovą (kai toks paskyrimas privalomas pagal konkretiems darbams taikomus teisės aktus), kuris vadovauja Darbams konkrečiame užsakyme nurodytame objekte. Statybos rūšis (paprastasis remontas ar kita rūšis, jei ją lemia konkreti Darbų apimtis) ir statinio kategorija nustatoma pagal konkretaus objekto dokumentus, faktinę Darbų apimtį ir taikomus teisės aktus. Vien langų ar durų keitimo darbams projekto vadovas neskiriamas, jeigu pagal teisės aktus statinio projektas nerengiamas. Jeigu konkrečiam objektui ir darbų rūšiai privaloma rengti statinio projektą, statinio projekto vadovas ir kiti statybos techninės veiklos pagrindinių sričių vadovai skiriami tik teisės aktuose nustatytais atvejais;
6.1.7.Vykdant kiekvieną užsakymą užtikrinti, kad Sutartį vykdys tik tokią teisę turintys asmenys, jei Rangovo kvalifikacija dėl teisės verstis atitinkama veikla nebuvo tikrinama arba buvo tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla (Rangovas ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis).
6.1.8. užtikrinti, kad Užsakovas galėtų susipažinti, patikrinti Darbų atlikimo eigą ir kokybę, teikti kitus su Darbų vykdymu susijusius duomenis, sudaryti sąlygas Užsakovo atstovams lankytis Darbų aikštelėje bei susipažinti su visa su Darbais susijusia dokumentacija; 
6.1.9. Jei bus pasitelkiamas subrangovas, prieš pasitelkiant, tai turi būti suderinta su Užsakovu;
6.1.10. nekokybiškai atliktus Darbus bei trūkumus pašalinti savo sąskaita;
6.1.11. atlikti Darbus tvarkingai, neteršiant teritorijos (išvežti perteklines medžiagas ir Rangovo įrengimus. Baigus darbus, savo sąskaita išvežti šiukšles iš teritorijos nedelsiant, bet ne vėliau kaip iki Darbų perdavimo ir priėmimo akto pasirašymo dienos;
6.1.12. apsaugoti Užsakovo turtą nuo nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir darbuotojai būtų tik darbų vietoje. 
6.1.13. nedelsdamas, bet ne vėliau kaip per 3 (tris) darbo dienas, raštu (Užsakovo Sutartyje nurodytu adresu arba elektroniniu paštu) pranešti Užsakovui apie pasikeitusius savo rekvizitus, teisinį statusą, paskirtą atstovą;
6.1.14. laikytis konfidencialumo įsipareigojimų, neatskleisti tretiesiems asmenims jokių duomenų, gautų vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialių duomenų asmeniniams ar trečiųjų asmenų poreikiams. Visi Užsakovo Rangovui suteikti duomenys yra laikomi konfidencialiais, nebent Užsakovas raštu patvirtins, kad tam tikri pateikti duomenys nėra konfidencialūs. Konfidencialiais taip pat nėra laikomi duomenys, kurie buvo viešai prieinami, arba Rangovas gali dokumentais įrodyti, kad duomenys jam buvo teisėtai žinomi arba buvo pateikti trečiųjų asmenų, turėjusių raštu patvirtintą teisę atskleisti konfidencialius duomenis;
6.1.15. prisiimti visą atsakomybę už Darbus nuo Darbo pradžios iki kol pagal Sutartį numatytiems Darbams bus išduotas ir pasirašytas Darbų perdavimo ir priėmimo aktas. Jeigu Darbams, medžiagoms ar įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, medžiagos ar įranga atitiktų Sutartį;
6.1.17. baigtus Darbus perduoti Užsakovui Darbų perdavimo ir priėmimo aktu;
                   6.1.18. laikytis Užsakovo nustatytų aplinkos apsaugos kriterijų, t. y. vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, laikytis tvarkos aprašo 2 priedo 15¹ ir 21 punktuose nustatytų minimalių aplinkos apsaugos kriterijų tiek, kiek jie taikomi pagal atitinkamų darbų ir gaminių pobūdį:
		1. Darbams naudojami plastikiniai (PVC) langai ir lauko įstiklintos durys turi atitikti šiuos minimalius aplinkos apsaugos kriterijus:
		1.1. visose plastikinėse detalėse, kurių masė ≥ 50 g, švino ar kadmio junginių kiekis neturi viršyti 100 ppm;
		1.2. visos plastikinės detalės, kurių masė ≥ 50 g, turi būti paženklintos pagal LST EN ISO 11469 arba lygiavertį standartą;
		1.3. produkte neturi būti naudojamas poveikį šiltnamio efektui darantis dujų užpildas, kurio globalinio šiltėjimo potencialas (GWP) > 5 per 100 metų laikotarpį;
		1.4. produktas, naudojamas normaliomis naudojimo sąlygomis, neturi išskirti pavojingų cheminių medžiagų, kaip nustatyta Tvarkos aprašo 2 priedo XIII skyriaus 21.5 papunktyje.
		2. Darbams naudojama mažoji statybinė technika (<45 kW galios), jeigu ji naudojama atliekant Darbus,, turi būti varoma elektra arba atitikti V etapo vidaus degimo variklių tipo reikalavimus, nustatytus Reglamente (ES) 2016/1628.
		3.Rangovas įsipareigoja vykdyti darbus naudojant statybines medžiagas ir produktus, atitinkančius aukščiau nustatytus minimalius aplinkos apsaugos kriterijus.
		4. Sutarties vykdymo metu, prieš panaudojant konkrečius langus ir lauko įstiklintas duris Darbams, Rangovas turi pateikti Užsakovui gamintojo ir (ar) tiekėjo deklaracijas, gamintojo techninius dokumentus, ekologinio ženklo sertifikatą, bandymų dokumentus ar kitus lygiaverčius įrodymus, patvirtinančius atitinkamų gaminių atitiktį nustatytiems aplinkos apsaugos kriterijams.
		5. Prieš montuodamas langus ir lauko įstiklintas duris, Rangovas privalo pateikti Užsakovui  nurodytus dokumentus, pagrindžiančius numatomų naudoti langų ir lauko įstiklintų durų atitiktį nustatytiems minimaliems aplinkos apsaugos kriterijams, ir suderinti jų naudojimą su Užsakovu. Užsakovas turi teisę atsisakyti suderinti langų, lauko įstiklintų durų naudojimą, jeigu pateikti dokumentai nepatvirtina jų atitikties  sutartyje nustatytiems reikalavimams arba jeigu Rangovas nepateikia reikalaujamų įrodymų. Tokiu atveju Rangovas privalo pateikti reikalavimus atitinkančius įrodymus arba pasiūlyti kitus visus sutartyje nustatytus reikalavimus atitinkančius gaminius.
		6.2. Rangovas turi teisę:
6.2.1. reikalauti sumokėti už kokybiškai atliktus, Sutartyje nustatytus reikalavimus atitinkančius Darbus, Sutartyje nustatyta tvarka, per sutartą laiką ir sąlygomis; 
6.2.2. suderinęs su Užsakovu, atlikti Darbus anksčiau, nei numatyta Sutartyje;
6.2.3. prieštarauti nepagrįstiems mokėjimams subrangovui, kaip numatyta Sutarties 9.4 papunktyje.

7. Sutarties garantijos

7.1. Langams ir durims suteikiamas ne trumpesnis kaip 24 (dvidešimt keturių) mėnesių gaminių garantinis laikotarpis, skaičiuojamas nuo atitinkamo Darbų užsakymo Darbų perdavimo ir priėmimo akto pasirašymo dienos, jeigu gamintojo suteikiama garantija nėra ilgesnė. Darbų garantinis laikotarpis ir Rangovo atsakomybė už darbų defektus nustatomi vadovaujantis Lietuvos Respublikos civilinio kodekso 6.698 straipsniu ir kitais taikomais teisės aktais. Garantiniu laikotarpiu Rangovas savo sąskaita ir rizika privalo pašalinti defektus, atsiradusius dėl netinkamų gaminių, medžiagų, gamybos ar montavimo darbų arba kitų Rangovo sutartinių įsipareigojimų pažeidimo.
7.2. Rangovas neatsako už defektus, nustatytus per garantinį laikotarpį, jeigu jie atsirado dėl daikto ar jo dalių normalaus susidėvėjimo arba jo netinkamo naudojimo. 

8. Šalių atsakomybė 

8.1. Šalis neįvykdžiusi ar netinkamai įvykdžiusi savo sutartines prievoles, privalo atlyginti kitai Šaliai šios patirtus nuostolius, sumokėti netesybas, kaip nurodyta toliau Sutartyje, nebent įrodo, kad prievolės neįvykdė ar netinkamai įvykdė dėl nenugalimos jėgos (force majeure) aplinkybių ar dėl kitos Šalies kaltės.
8.2. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (force majeure). Nenugalimos jėgos (force majeure) aplinkybės, dėl kurių Šalis gali būti visiškai ar iš dalies atleista nuo civilinės atsakomybės, suprantamos taip, kaip yra apibūdintos Lietuvos Respublikos civilinio kodekso 6.212 straipsnyje bei vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840. 
8.3. Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tuomet prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.
8.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešusi kitai Šaliai apie tai raštu.  
8.5 Jei Rangovas vėluoja atlikti konkrečiame Darbų užsakymo lape nurodytus Darbus, Užsakovas turi teisę reikalauti 0,02 procento dydžio delspinigių už kiekvieną pavėluotą kalendorinę dieną nuo laiku neatliktų Darbų pagal tą užsakymą vertės be PVM. Delspinigių sumokėjimas neatleidžia Rangovo nuo pareigos atlikti Darbus..
8.6. Jei Užsakovas, nepagrįstai uždelsė atsiskaityti už tinkamai atliktus ir priimtus Darbus, Rangovas turi teisę reikalauti 0,02 procento dydžio delspinigių už kiekvieną uždelstą dieną, skaičiuojant nuo atliktų, bet neapmokėtų Darbų kainos be PVM.
8.7. Nutraukus Sutartį dėl Rangovo kaltės, Rangovas privalo atlyginti dėl to Užsakovo patirtus nuostolius.
8.8. Užsakovas, nutraukęs Sutartį ne dėl Rangovo kaltės, atlygina Rangovui jo patirtas turėtas pagrįstas išlaidas, susijusias su Sutarties vykdymu.

9. Sutarties vykdymas pasitelkiant subrangovus

9.1. Rangovas Sutarties vykdymui turi teisę pasitelkti savo pasiūlyme nurodytus  subrangovus (nurodyti) ir kitus subrangovus ________ (nurodyti, jeigu jie yra žinomi). Tuo atveju, jei pasiūlymo pateikimo metu Rangovui nebuvo žinomi kiti subrangovai, Rangovas po Sutarties sudarymo, tačiau ne vėliau negu Sutartis pradedama vykdyti, Užsakovui turi pranešti tuo metu žinomų subrangovų pavadinimus, kontaktinius duomenis ir jų atstovus. Rangovas privalo supažindinti apie minėtų duomenų pasikeitimus visu Sutarties vykdymo metu. Subrangovo pasitelkimas nekeičia Rangovo atsakomybės dėl Sutarties įvykdymo.
9.2. Sutarties vykdymo metu, kai subrangovai nevykdo/netinkamai vykdo įsipareigojimus Rangovui, taip pat tuo atveju, kai subrangovai nepajėgūs vykdyti įsipareigojimų Rangovui dėl iškeltos bankroto, restruktūrizavimo bylos, bankroto proceso vykdymo ne teismo tvarka, pradėti priverstinio likvidavimo ar susitarimo su kreditoriais veiksmai arba jiems vykdomų lygiaverčių veiksmų, taip pat tada, kai dėl akivaizdžių priežasčių (nutrūkus teisiniams santykiams su Rangovu, subrangovui atsisakius atlikti Darbus ir kt.) nebegali atlikti visų ar iš dalies Sutartyje nurodytų darbų, Rangovas gali pakeisti subrangovus arba pasitelkti naujus subrangovus. Apie tai Rangovas iš anksto raštu turi supažindinti Užsakovą, nurodydamas subrangovų pakeitimo/naujų subrangovų pasitelkimo priežastis ir būsimus subrangovus. 
9.3. Rangovas yra atsakingas už savo subrangovų, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą. Subrangovai gali būti keičiami tik gavus rašytinį Užsakovo sutikimą. 
9.4. Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties 9.2 punkte nurodytų duomenų gavimo raštu supažindina subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimams subrangovui.

10. Ginčų sprendimas

10.1. Visi ginčai, kilę vykdant šią Sutartį, turi būti sprendžiami geranoriškai, derybų būdu. 
10.2. Jei ginčo nepavyksta išspręsti derybomis per 10 (dešimt) darbo dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Užsakovo buveinės vietą.

11. Sutarties galiojimas ir nutraukimas

11.1. Sutartis įsigalioja nuo abiejų Šalių Sutarties pasirašymo momento ir galioja iki visiško sutartinių įsipareigojimų įvykdymo. 
11.2. Užsakovas turi teisę vienašališkai nutraukti Sutartį, prieš 3 (tris) darbo dienas raštu pranešęs apie tai Rangovui, jeigu:
11.2.1. Rangovas be pateisinamos priežasties vėluoja atlikti konkrečiame Užsakovo užsakyme nurodytus Darbus daugiau kaip 10 (dešimt) kalendorinių dienų ir neatlieka jų per papildomą Užsakovo raštu nustatytą ne trumpesnį kaip 5 (penkių) darbo dienų terminą;
11.2.2. Rangovas nepašalina tų pačių Darbų trūkumų arba nepakeičia tų pačių reikalavimų neatitinkančių gaminių, nors Užsakovas dėl tų pačių trūkumų ar gaminių neatitikties Rangovui buvo pateikęs tris rašytinius reikalavimus, kiekviename nustatęs terminą pažeidimui pašalinti, arba Rangovas pagamina ar sumontuoja privalomų reikalavimų neatitinkančius gaminius, kurių neatitikties neįmanoma pašalinti, ir jų nepakeičia per Užsakovo raštu nustatytą terminą;
11.2.3. atsiranda Lietuvos Respublikos viešųjų pirkimų įstatymo 90 straipsnio 1 dalyje nurodyti pagrindai.
11.3. Esminės Sutarties sąlygos ir atsakomybė už jų netinkamą vykdymą:
11.3.1. Esminėmis Sutarties sąlygomis laikomos šios Rangovo pareigos:
11.3.1.1. atlikti Darbus kiekviename Užsakovo užsakyme nustatytais terminais;
11.3.1.2. Darbus atlikti pagal Sutarties, techninės specifikacijos, Rangovo pasiūlymo ir taikytinų teisės aktų reikalavimus;
11.3.1.3. pašalinti Užsakovo nustatytus Darbų trūkumus arba pakeisti reikalavimų neatitinkančius gaminius per Užsakovo raštu nustatytą terminą;
11.3.1.4. pateikti Sutartyje ir techninėje specifikacijoje nustatytus Darbų atlikimą, gaminių atitiktį ir jų tinkamą naudojimą patvirtinančius dokumentus.
11.3.2. Jeigu Rangovas netinkamai vykdo 11.3.1 papunktyje nurodytas esmines Sutarties sąlygas, Užsakovas turi teisę taikyti šias sankcijas:
11.3.2.1. už Darbų atlikimo termino pažeidimą – Sutarties 8.5 papunktyje nustatytus delspinigius;
11.3.2.2. už techninės specifikacijos, Sutarties ar kitų taikytinų reikalavimų neatitinkančių Darbų atlikimą, jeigu Rangovas per pirmame Užsakovo rašytiniame reikalavime nustatytą terminą nepašalina Darbų trūkumų arba nepakeičia reikalavimų neatitinkančių gaminių, – 500 Eur baudą už kiekvieną atskirą pažeidimo atvejį, išskyrus atvejus, kai dėl šio pažeidimo Sutartis nutraukiama pagal 11.2.2 papunktį;
11.3.2.3. už Sutartyje nustatytų dokumentų nepateikimą, jeigu Rangovas jų nepateikia per Užsakovo raštu nustatytą papildomą terminą, – 500 Eur baudą už kiekvieną atskirą pažeidimo atvejį.
11.3.3. Sankcijos taikymas neatleidžia Rangovo nuo pareigos tinkamai įvykdyti Sutartį ir pašalinti pažeidimus. Už tą patį pažeidimą netaikomos kelios tos pačios paskirties sankcijos, išskyrus atvejus, kai Sutartyje aiškiai nustatyta kitaip.
11.3.4. VPĮ 91 straipsnio taikymo tikslais laikoma, kad Rangovas esminę Sutarties sąlygą vykdė su dideliais arba nuolatiniais trūkumais, jeigu:
11.3.4.1. Rangovas bent dviejuose atskiruose Užsakovo užsakymuose vėlavo atlikti Darbus daugiau kaip 5 (penkias), bet ne daugiau kaip 10 (dešimt) kalendorinių dienų ir Užsakovas dėl šių vėlavimų pritaikė Sutarties 8.5 papunktyje nustatytus delspinigius;
11.3.4.2. Rangovas per pirmame rašytiniame Užsakovo reikalavime nustatytą terminą nepašalino Darbų trūkumų arba nepakeitė reikalavimų neatitinkančių gaminių, dėl šio pažeidimo Užsakovas pritaikė 11.3.2.2 papunktyje nustatytą baudą, o Rangovas trūkumus pašalino arba gaminius pakeitė per vėlesniame Užsakovo rašytiniame reikalavime nustatytą terminą.
11.4. Jeigu Sutartis nutraukiama dėl esminio Sutarties pažeidimo arba priimtas Užsakovo sprendimas, kad Rangovas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Užsakovas pritaikė Sutartyje nustatytą sankciją arba priimtas teismo sprendimas, kuriuo tenkinamas Užsakovo reikalavimas atlyginti nuostolius, patirtus dėl to, kad Rangovas Sutartyje nustatytą esminę Sutarties sąlygą vykdė su dideliais arba nuolatiniais trūkumais, Užsakovas VPĮ 91 straipsnyje nustatyta tvarka ir terminais Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia duomenis apie Sutarties neįvykdžiusį ar netinkamai ją įvykdžiusį Rangovą (ūkio subjektų grupės atveju – visus grupės narius), taip pat apie ūkio subjektus, kurių pajėgumais rėmėsi Rangovas (jeigu buvo remtasi) ir kurie su Rangovu prisiėmė solidarią atsakomybę už Sutarties įvykdymą pagal VPĮ 49 straipsnio 5 dalį, jeigu pažeidimas įvykdytas dėl tos Sutarties dalies, kuriai jie buvo pasitelkti[footnoteRef:2]. [2:  Nutraukus Sutartį dėl esminio Sutarties pažeidimo, Rangovas Užsakovo iniciatyva bus įrašomas į Nepatikimų rangovų sąrašą.] 

11.5. Užsakovas turi teisę vienašališkai nutraukti Sutartį, nesilaikydamas Sutarties 11.2 papunktyje nustatyto 3 (trijų) darbo dienų įspėjimo termino, kai Rangovas bankrutuoja, jam iškelta bankroto byla arba jis yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro atitinkamos aplinkybės, jeigu Sutarties nutraukimas tokiomis aplinkybėmis leidžiamas pagal taikytinus teisės aktus..
11.6. Sutartis gali būti nutraukta raštišku abiejų Šalių susitarimu.
11.7. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis, įskaitant garantinius įsipareigojimus dėl iki Sutarties nutraukimo atliktų ir Užsakovo priimtų Darbų.
11.8. Jei Sutartis nutraukiama Užsakovo iniciatyva dėl Rangovo kaltės, Užsakovo patirti nuostoliai ar išlaidos išieškomi iš Rangovo. Nutraukus Sutartį dėl Rangovo kaltės, Rangovui apmokama tik už iki Sutarties nutraukimo tinkamai atliktus ir Užsakovo priimtus Darbus, o Rangovas neturi teisės reikalauti kompensuoti dėl Sutarties nutraukimo patirtų nuostolių ar išlaidų..

12. Kitos sutarties sąlygos

12.1. Visus kitus Šalių tarpusavio santykius, kylančius iš šios Sutarties ir neaptartas jos sąlygas, reglamentuoja Lietuvos Respublikos civilinis kodeksas ir kiti Lietuvos Respublikos teisės aktai.
12.2. Sutartis gali būti keičiama jos galiojimo laikotarpiu tik vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis. 
12.3. Vykdant šią Sutartį gauta informacija yra konfidenciali ir negali būti perduota tretiesiems asmenims be kitos Šalies raštiško sutikimo, išskyrus teisės aktų numatytus atvejus. Visus iš Užsakovo gautus Sutarčiai vykdyti reikalingus dokumentus, Rangovas Sutarties vykdymo pabaigoje grąžina Užsakovui.
12.4. Užsakovas paskiria kontaktinį asmenį, atsakingą už Sutarties vykdymą, kontrolę ___________________, tel. ________, el. p.______________ .
[bookmark: _Hlk171950758]12.5. Rangovas paskiria kontaktinį asmenį, atsakingą už Sutarties vykdymą, kontrolę bei turinčiu teisę pasirašyti Darbų priėmimo ir perdavimo akta, ___________________, tel. ________, el. p.______________ .
12.6. Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.
12.7. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
12.8. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
12.9. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

13. Sutarties priedai

13.1. Sutarties priedai yra neatskiriama šios Sutarties dalis:
13.1.1. 1 priedas. Plastikinių langų, durų gamybos su montavimu techninė specifikacija, 4 lapai;
13.1.2. 2 priedas. Darbų priėmimo ir perdavimo akto forma, 1 lapas;
13.1.3. 3 priedas. Rangovo pasiūlymas, įskaitant fiksuotų įkainių lentelę __ lapų;
13.1.4. 4 priedas. Atsakingų asmenų sąrašas, 1 lapas;
13.1.5. 5. priedas. Sutarties vykdymui pasitelkiami subrangovai, ____lapai;
13.1.6. 6. priedas. Darbų užsakymo lapas, _____ lapai.

14. Šalių rekvizitai

	Užsakovas

	Rangovas

	
Įgalioto asmens pareigos, vardas,   pavardė, parašas

A.V.
	
Įgalioto asmens pareigos, vardas, 
pavardė, parašas
 
A.V.


_____________________
                                                                      

[bookmark: _Hlk171950995][bookmark: _Hlk171951438]2026-___-____ Plastikinių langų, durų gamybos su montavimu darbų sutarties 
Nr. ______________
1 priedas

[bookmark: _Hlk69214842]PLASTIKINIŲ LANGŲ, DURŲ GAMYBOS SU MONTAVIMU  
TECHNINĖ SPECIFIKACIJA

(pridedama atskiru dokumentu)
_______________________

2026-___-____ Plastikinių langų, durų gamybos su montavimu darbų sutarties 
Nr. ______________
   2 priedas


(Darbų priėmimo ir perdavimo akto forma)

DARBŲ PRIĖMIMO IR PERDAVIMO AKTAS NR. _____

202 ___ m. _________ ___ d.
Vilnius

Rangovas – ______________________ , atstovaujama (-as) __________________________,
                          (įmonės pavadinimas, kodas) 		             (pareigų pavadinimas, vardas, pavardė)
veikiančio (-ios) pagal _________________________,  vadovaudamasis 20___ m. _________ __ d.       		 (atstovavimo pagrindas)
Plastikinių langų, durų gamybos su montavimu darbų sutartimi Nr.  ___________/__________, atliko darbus:

	Eil.
Nr.
	Darbų pavadinimas
	Kiekis
	Vnt. kaina
	Suma, Eur
	Pastabos

	
	
	
	
	
	

	
	
	
	
	
	



Užsakovas – ______________________, atstovaujamas (-as) ____________________________, 
                         (įstaigos pavadinimas, kodas)                                               (pareigų pavadinimas, vardas, pavardė)                                                                
veikiančio (-ios) pagal _______________________, priėmė iš Rangovo atliktus Darbus.
                                                          (atstovavimo pagrindas)

Akto pagrindu Užsakovas turi sumokėti Rangovui ____________ Eurų ( ____________________). 
                                                                                                               (suma skaičiais)                                 (suma žodžiais)

PRIDEDAMA: 				, 	     lapai.			 (dokumentų sąrašas)

UŽSAKOVO ATSTOVAS                                                         RANGOVO ATSTOVAS
________________


2026-___-____ Plastikinių langų, durų gamybos su montavimu darbų sutarties 
Nr. ______________
3 priedas


RANGOVO PASIŪLYMAS

(pridedama atskiru dokumentu)
____________




2026-___-____ Plastikinių langų, durų gamybos su montavimu darbų sutarties 
Nr. ______________
4 priedas

ATSAKINGŲ ASMENŲ SĄRAŠAS 
Už darbų techninę priežiūrą atsakingi asmenys, kurie teiks Užsakovui darbų užsakymus (1 kartą per ketvirtį) ir pasirašys Perdavimo – priėmimo aktą:
1. Marijampolės kalėjimas – Giedrius Jaukša, Turto valdymo skyriaus (toliau – TVS) specialistas, tel. +370 343 71437, mob. + 370 674 42275, el. p. giedrius.jauksa@kalejimai.lt;
2. [bookmark: _Hlk93395653][bookmark: _Hlk93394664]Alytaus kalėjimas – Darius Valatka, TVS komendantas, el. p. darius.valatka@kalejimai.lt, mob. +370 656 17233;
3. Pravieniškių 1-asis ir 2-asis kalėjimai – Gintautas Kazlauskas, TVS inžinierius, tel. +370 346 56559, el. p. gintautas.kazlauskas@kalejimai.lt;
4. Panevėžio kalėjimas – Rytis Unglinikas, TVS patarėjas,  tel. +370 45 463 993, el. p. rytis.unglinikas@kalejimai.lt;
5. Vilniaus kalėjimas – Nerijus Račkaitis, TVS inžinierius, tel. +370 602 41067, el. p. Nerijus.Rackaitis@kalejimai.lt; 
6. Kauno kalėjimas – Arūnas Rinkevičius, TVS vyriausiasis specialistas, tel. +370 697 47 510, el. p. arunas.rinkevicius@kalejimai.lt.

____________________

2026-___-____ Plastikinių langų, durų gamybos su montavimu darbų sutarties 
Nr. ______________
5 priedas

SUTARTIES VYKDYMUI PASITELKIAMI SUBRANGOVAI 

1.        
2.       
_____________________


2026-___-____ Plastikinių langų, durų gamybos su montavimu darbų sutarties 
Nr. ______________
   6 priedas

Darbų užsakymo lapas 
	
202  m. ______________ d.

	_______________
(sudarymo vieta)


Darbus užsako:
_________________________________________________________________
(LKT įstaiga, asmuo (vardas, pavardė) atsakingas už darbų užsakymą, jo kontaktai (tel., el. paštas))

Rangovas:
_______________________________________________________
(Rangovo pavadinimas, asmuo (vardas, pavardė) atsakingas už Sutarties vykdymą, jo kontaktai (tel., el. paštas))

Darbų atlikimo vieta:
_________________________________________________________________
(darbų atlikimo adresas)
Statinio kategorija: _________________________________________________
Numatoma statybos rūšis (paprastasis remontas / kita): ______________________

Pastaba: statinio kategorija ir statybos rūšis nurodomos pagal objekto dokumentus ir taikomus teisės aktus prieš pradedant darbus.

Vadovaudamasis 20___ m. _________ __ d. _________________________ Plastikinių langų, durų gamybos 

su montavimu darbų sutartimi Nr.  ___________/__________,  Užsakovas užsako šiuos darbus:

	Eil. Nr.
	Darbų pavadinimas
	Kiekis
	Mato
vnt.
	Įkainis/Kaina
Eur be PVM
(nurodyti maksimalų Sutarties įkainį)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



Darbų užsakymo lapą užpildė             ________________________________________
                                                                                   (vardas, pavardė, tel., el. paštas)

______________________


